২০২৪ গ্রীষ্মকালীন অলিম্পিকে ফুটবল
২০২৪ গ্রীষ্মকালীন অলিম্পিকে ফুটবল চতুর্বার্ষিক আন্তর্জাতিক ক্রীড়া প্রতিযোগিতা গ্রীষ্মকালীন অলিম্পিকে আয়োজিত ফুটবল প্রতিযোগিতা, যেখানে আন্তর্জাতিক ফুটবল সংস্থা ফিফার অন্তর্ভুক্ত পুরুষ এবং মহিলা জাতীয় ফুটবল দল ভিন্ন ভিন্ন ইভেন্টে প্রতিযোগিতা করেছিল। এই আসরটি ২০২৪ সালের ২৪শে জুলাই হতে ১০ই আগস্ট পর্যন্ত ফ্রান্সের ৭টি শহরের ৭টি মাঠে অনুষ্ঠিত হয়েছিল। এই ইভেন্টের ড্র ২০২৪ সালের ২০শে মার্চ তারিখে প্যারিসে অনুষ্ঠিত হয়েছিল। অলিম্পিকের আয়োজক শহর প্যারিস ছাড়াও খেলাগুলো বর্দো, দেসিন-শার্পিউ (লিওঁয়ের নিকটবর্তী), মার্সেই, নঁত, নিস এবং সাঁতেতিয়েনের অনুষ্ঠিত হয়েছিল। এই আসরে ফুটবলের দুইটি ইভেন্টে আয়োজনের কথা রয়েছে: একটি পুরুষদের জন্য এবং অন্যটি মহিলাদের জন্য। পুরুষদের দলগুলো অনূর্ধ্ব-২৩ খেলোয়াড়দের (২০০১ সালের ১লা জানুয়ারি অথবা তার পর জন্মগ্রহণকারী) মধ্যে সীমাবদ্ধ, যেখানে সর্বাধিক তিনজন বয়স্ক খেলোয়াড়ের অনুমতি রয়েছে; অন্যদিকে মহিলা দলগুলোর ক্ষেত্রে কোন বয়সের সীমাবদ্ধতা নেই। মহিলাদের ফুটবল প্রতিযোগিতার পূর্ববর্তী আসরের চ্যাম্পিয়ন কানাডা। ব্রাজিল পুরুষদের ফুটবল প্রতিযোগিতার পূর্ববর্তী আসরের চ্যাম্পিয়ন দুইবারের ডিফেন্ডিং চ্যাম্পিয়ন হলেও এই আসরে উত্তীর্ণ করতে ব্যর্থ হয়েছিল।